Brief des Korrah ben Sharik an Basileios (Arabisch - Griechisch)
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

23879 AD 710 Aphrodito P.Ross.Georg. 4,10

[...] [Arabic] περὶ ναύλου πλοίων ἐν ὀνόματι τοῦ θεοῦ Κόρρα υἱὸς Σζεριχ σύμβουλος Βασιλείῳ διοικητῇ κώμης Ἀφροδίτω. ἑπτὰ ἀρίθμια νομίσματα ἐτάξαμεν διὰ τῆς διοικήσεώς σου ὑπὲρ ναύλου πλοίων βαστασάντων διασταλμοὺς τῶν καράβων καὶ τοῦ Κλύσματος καὶ τοῦ κούρσου καὶ ἄλλης χρείας τοῦ δημοσίου ἐπὶ τῆς παρούσης ἰνδικτίονος ὀγδόης καὶ τὰ τούτων ἐντάγια ποιήσαντες τοῖς τῶν χωρίων ἐπέμψαμέν σοι. δεχόμενος οὖν τὰ παρόντα γράμματα πρὸς τὴν δύναμιν τῶν ἐνταγίων τὸ τοιοῦτο χρυσίον ἄνυσον καὶ πέμψον διʼ ἀνθρώπου σου τοῦ ὀφείλοντος τοῦτο καταβαλέσθαι καὶ μὴ δόξῃ σοι παρελθεῖν διὰ χωρίου ἕνεκεν ναύλου τὸ σύνολον εἰ μὴ τὸ τοῦ παραδιδομένου σιτοκρίθου εἰς τὰ ὅρρια Βαβυλῶνος. ἐγράφη μηνὶ Τῦβι ϛ ἰνδικτίονος η.

μηνὶ Τῦβι[^a1] ἰνδικτίονος η ἐνήχθη διὰ Αβου Θουμα βερεδαρίου περὶ ναύλουπλοίων. Κόρρα υἱὸς Σζεριχ σύμβουλος Βασιλείῳ διοικητῇ κώμης Ἀφροδίτω.

[^a1: Τῦβι | Φαῶφι]